*Приложение 4*

**ДОГОВОР**

/ПРОЕКТ/

Днес, ……………….2022 г., в гр.София, между:

**БЪЛГАРСКА ТЪРГОВСКО-ПРОМИШЛЕНА ПАЛАТА /БТПП/**, със седалище и адрес на управление: ул. Искър № 9, гр. София, БУЛСТАТ 000703066, ДДС регистрация: BG000703066, партньор по проект SOLID (SOcial diaLogue enhancement in response to COVID crisis challenges), реф.N: 2021/336006, финансиран по Норвежки финансов механизъм 2014-2021, Програма „Социален диалог-достойни условия на труд“, представлявана от ЦВЕТАН АТАНАСОВ СИМЕОНОВ - в качеството му на председател на УС на БТПП, за кратко „ВЪЗЛОЖИТЕЛ”

и

………….............., със седалище и адрес на управление: ............, ул. ........... №...., ЕИК по БУЛСТАТ/ЕГН ............., регистрирано по ф.д. № .........../.........г. , представлявано от ............... – ........., наричан/-о за краткост Изпълнител,

на основание чл.20 от Постановление N:118 на МС от 20.05.2014 г. за условията и реда за определяне на изпълнител от страна на бенефициенти на безвъзмездна помощ от Финансовия механизъм на Европейското икономическо пространство, Норвежкия финансов механизъм, фонд „Убежище, миграция и интеграция“ и фонд „Вътрешна сигурност“ (Обн. ДВ. бр.44 от 27 Май 2014г., изм. ДВ. бр.76 от 12 Септември 2014г., изм. ДВ. бр.101 от 9 Декември 2014г., изм. и доп. ДВ. бр.50 от 3 Юли 2015г., изм. ДВ. бр.52 от 8 Юли 2016г., изм. ДВ. бр.30 от 11 Април 2017г., изм. ДВ. бр.68 от 22 Август 2017г., изм. ДВ. бр.107 от 28 Декември 2018г.) и при спазване на условията по чл. 22 от същото, и след утвърден Протокол от ..............., съставен от определените от бенефициента оценители, във вр. с проведена процедура за избор на изпълнител по чл. 1, ал. 2 от ПМС 118 на МС от 20.05.2014г. чрез публична обява, се сключи настоящият договор.

Страните се споразумяват за следното:

**Член 1. ПРЕДМЕТ НА ДОГОВОРА:**

1.1 ВЪЗЛОЖИТЕЛЯТ възлага, а ИЗПЪЛНИТЕЛЯТ се задължава да изпълни следната услуга:

„**Разработване на онлайн обучителни модули“ по проект** **SOLID (SOcial diaLogue enhancement in response to COVID crisis challenges), реф.N: 2021/336006, финансиран по** **Норвежки финансов механизъм 2014-2021, Програма „Социален диалог-достойни условия на труд“**, съгласно изискванията на Възложителя, подробно описани в Публичната обява и офертата на Изпълнителя, представляваща Приложение № 1 – неразделна част от този договор.

1.2 Изпълнителят е длъжен да спазва точно клаузите на договора и техническите изисквания за изпълнение на услугата.

1.3 Дейностите, свързани с предмета на настоящата поръчка, които изпълнителят се задължава да изпълни, са обобщени, както следва:

Дейност 1 Разработване на обучителен модул „Управление на кризи и социален диалог“

Дейност 2 Разработване на обучителен модул „Он лайн социален диалог“

Дейност 3 Разработване на обучителен модул „Достойни условия на труд в дигитална среда и дистанционен офис в резултат на Ковид пандемията“

Дейност 4 Разработване на обучителен модул „Как да стартираме и осъществим успешен социален диалог в условията на Ковид криза

**Член 2. СРОК НА ИЗПЪЛНЕНИЕ**

2.1 Срокът за изпълнение на предмета на договора е до ………. календарни месеца от датата на сключване на договора, но не по-късно от 30 април 2023г.

2.2 Настоящият договор влиза в сила от датата на подписването му и изтича с изтичане на срока на предаване на услугата, посочен по-горе в член 2, т. 2.1.

**Член 3. ЦЕНА**

3.1 Услугата, предмет на договора се извършва на цената, посочена в офертата на Изпълнителя.

3.2. ВЪЗЛОЖИТЕЛЯТ се задължава да заплати на ИЗПЪЛНИТЕЛЯ цена в общ размер на ..........................................(словом:..................................................) лева без ДДС или ......................................(словом:.................................) лева с ДДС, от която стойността на ДДС е..............лева, съгласно ценовото му предложение, неразделна част от настоящия договор.

3.3 Цената по член 3.1 съставлява цялото възнаграждение, дължимо от Възложителя на Изпълнителя по договора.

3.4. Плащанията се извършват, както следва:

(а) авансово плащане в размер на 30% до 5 /пет/ календарни дни след подписване на договора и срещу представяне на фактура;

(б) междинно плащане в размер на 50% до 5/пет/ календарни дни след предаване на разработените обучителни материали по дейности 1 и 2, подписване на приемно предавателен протокол и срещу издадена фактура;

(в) финално плащане в размер на 20% до 5/пет/ календарни дни след предаване на разработените материали по дейности 3 и 4, подписване на приемо-предавателен протокол, оформяне на всички обучителни материали във финален вид и предоставяне на фактура от страна на Изпълнителя.

3.5. Плащането се извършва по банков път, по сметката на Изпълнителя:

Банка: ...................................

BIC: ..........................

IBAN: .......................

3.6. Срокът за превеждане на сумата по банковата сметка на Изпълнителя в български лева е до 5 календарни дни след подписването без забележка на приемо-предавателен протокол за извършената работа, и предоставянето на фактура – оригинал от Изпълнителя.

**Член 4 СПИСЪК НА ДОГОВОРНИТЕ ДОКУМЕНТИ**

4.1.Услугата е в съответствие с предварително заложените от Възложителя изисквания, за „**Разработване на онлайн обучителни модули“ по проект SOLID (SOcial diaLogue enhancement in response to COVID crisis challenges), реф.N: 2021/336006, финансиран по Норвежки финансов механизъм 2014-2021, Програма „Социален диалог-достойни условия на труд“**

4.2. Договорът се състои от следните документи, които представляват неразделна част от него:

т.1. Настоящият договор;

т.2. Изискванията на ВЪЗЛОЖИТЕЛЯ;

т.3. Офертата на ИЗПЪЛНИТЕЛЯ;

т.4. Приложенията към офертата на Изпълнителя по см. на чл. 22, ал. 2 от ПМС N: 118 на МС от 20.05.2014г. година.

**Член 5 ЗАДЪЛЖЕНИЯ НА ИЗПЪЛНИТЕЛЯ**

С подписване на настоящия договор, ИЗПЪЛНИТЕЛЯТ се задължава да:

5.1. извърши възложената работа, съгласно условията на настоящия договор и изискванията на Възложителя, в посочения в договора срок;

5.2. осигури възможност на Възложителя да упражнява контрол по изпълнението на възложената дейност;

5.3. съгласува при необходимост с Възложителя извършването на дейността при нейното изпълнение;

5.4. уведоми незабавно Възложителя за обстоятелства, възпрепятстващи срочното и качествено изпълнение на дейността;

5.5. спазва изискванията за визуализация на **Програма „Социален диалог-достойни условия на труд“** https://www.innovasjonnorge.no/globalassets/eea-grants/decent-work/call-texts/pa05\_sddw\_04\_communication\_guidelines\_29.11.docx като всяка публикация на Изпълнителя, под каквато и да е форма и в каквото и да е средство за осведомяване, изготвена или свързана с настоящия договор, както и всички документи, изготвени във връзка с изпълнение на услугите по договора, трябва да съдържат всички задължителни елементи и изисквания за информиране и публичност;

5.6. участва и дава необходимите разяснения при текущ и окончателен преглед и приемане от Възложителя на извършената работа;

5.7. съобрази препоръките на Възложителя при осъществяване на възложената работа и отстрани за своя сметка констатираните от Възложителя несъответствия в срок от 5 работни дни от констатирането;

5.8. подпише с Възложителя приемо-предавателен протокол за предаване на извършената работа;

5.9. да издаде съответните фактури, в които изрично посочва, че услугата е извършена по проект: **SOLID (SOcial diaLogue enhancement in response to COVID crisis challenges), реф.N: 2021/336006, финансиран по Норвежки финансов механизъм 2014-2021, Програма „Социален диалог-достойни условия на труд“.**

5.10. да пази търговската и професионална тайна на Възложителя, които са му станали известни в процеса на изпълнение на настоящия договор. Изпълнителят няма право да разгласява, разпространява (възмездно и/или безвъзмездно, от свое и/или от чуждо име) информацията, до която има достъп във връзка с изпълнението на този договор;

5.11. Изпълнителят се задължава да предостави възможност на органите на Финансиращата институция да извършват проверки чрез разглеждане на документацията или чрез проверки на място, относно изпълнението на договора и да извършват пълен одит, ако е нужно, въз основа на оправдателни документи за отчитането, счетоводни документи и всякакви други документи, свързани с предмета на този договор;

5.12. Изпълнителят се задължава да предприеме всички необходими мерки за избягване на конфликт на интереси, както и да уведоми незабавно Бенефициента относно обстоятелство, което предизвиква или може да предизвика подобен конфликт;

5.13. Да съхранява документацията по предходната точка, указани в чл. 41 на Решение на Съвета 2007/435/ЕО от 25.06.2007 г. и чл. 15 на Решение на Комисията 2008/457/ЕО от 05.03.2008 година. Изпълнителят се задължава в срок от 5 години след приключване на Програма **„Социален диалог-достойни условия на труд“** да предостави възможност на органите на Финансиращата институция да извършват проверки чрез разглеждане на документацията или чрез проверки на място, относно изпълнението на договора и да извършват пълен одит, ако е нужно, въз основа на оправдателни документи за отчетеното, счетоводни документи и всякакви други документи, свързани с изпълнението на този договор.

**Член 6 ЗАДЪЛЖЕНИЯ НА ВЪЗЛОЖИТЕЛЯ**

С подписване на настоящия договор Възложителят се задължава да:

6.1. предостави на Изпълнителя цялата информация, необходима за извършване на дейността, предмет на настоящия договор;

6.2. оказва, при необходимост, съдействие на Изпълнителя при осъществяване на възложената работа;

6.3. в срок от 5 работни дни от получаване на извършената работа да я одобри с подписването на приемо-предавателен протокол или върне на Изпълнителя за корекции и/или допълнения;

6.4. подпише с Изпълнителя приемо-предавателен протокол за извършената работа, след приключване на прегледа и оценката по горепосочената т. 6.3 на чл. 6 от този договор;

6.5. заплаща на Изпълнителя договореното възнаграждение при условията на настоящия договор.

**Член 7 САНКЦИИ И ПРЕКРАТЯВАНЕ НА ДОГОВОРА**

7.1. Договорът се прекратява с изпълнение на всички задължения на изпълнителя, описани по-горе, и след надлежно приемане на работата по реда на чл.6, т.6.3 и т. 6.4, посочени по-горе.

7.2. Договорът може да бъде прекратен едностранно от Възложителя при неизпълнение на задълженията по член 1 и неспазване на договорените срокове, посочени в чл.2.1, от страна на Изпълнителя по причини, независещи от Възложителя, като в този случай Възложителят не дължи плащане на направените до момента разходи от Изпълнителя.

7.3. Възложителят има право да прекрати Договора без предизвестие и без да изплаща каквито и да било обезщетения, в случай, че Изпълнителят:

а) бъде обявен в несъстоятелност, или спрямо него е открито производство по несъстоятелност или се намира в производство по ликвидация, ако се управлява от назначен от съда синдик, ако е сключил споразумения с кредиторите си за погасяване на задълженията си към тях, ако е преустановил дейността си или е в подобно положение, произтичащо от аналогична процедура, предвидена в националното законодателство;

б) бъде осъден с влязла в сила присъда или му е наложено административно наказание с влязло в сила наказателно постановление за престъпление или административно нарушение, свързано с професионалната му дейност, или е извършил виновно тежко нарушение на професионалните си задължения, доказано по надлежния ред;

7.4. Възложителят има право да прекрати Договора без предизвестие и без да изплаща каквито и да било обезщетения, в случай на нередност от страна на Изпълнителя, като в следните случаи:

a) неоснователно не изпълнява някое от задълженията си по договора и/или приложенията към него и продължава да не ги изпълнява, или не представя задоволително обяснение в срок от 5 работни дни след изпращането на писмено уведомление от страна на Възложителя;

б) наличие на подозрение в измама, съгласно чл. 1 от Конвенцията за защита на финансовите интереси на Европейските общности, корупционни действия, участие в престъпни организации или всякакви други неправомерни действия в ущърб на финансовите интереси на Европейските общности. Това условие се отнася и до партньорите, изпълнителите и представителите на Изпълнителя.

**Член 8 ФОРСМАЖОРНИ ОБСТОЯТЕЛСТВА**

8.1.В случай на възникване на форсмажорни обстоятелства, породени от събития, станали след сключване на договора и възпрепятстващи изпълнението на задълженията на страните по този договор, същите не носят вина. При възникване на форсмажорни обстоятелства срокът за изпълнение ще бъде удължен с времетраенето на форсмажорните обстоятелства, при взаимно писмено съгласие между страните. Всяка една от страните е длъжна да уведоми другата страна за възникването и прекратяването на форсмажорно събитие до 5 дни от датата на възникването/прекратяването му, независимо от характера му. За “форсмажор” се счита: война, природно бедствие, обща стачка и други събития извън контрола на страните по този договор.

8.2. Страните по настоящия договор не дължат обезщетение за претърпени вреди и загуби, в случай, че последните са причинени от непреодолима сила.

8.3.В случай, че страната, която е следвало да изпълни свое задължение по договора, е била в забава, тя не може да се позовава на непреодолима сила.

8.4.Страната, засегната от непреодолима сила, е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в срок от 5 (пет) дни от настъпването на непреодолимата сила. При неуведомяване се дължи обезщетение за настъпилите от това вреди.

8.5. Докато трае непреодолимата сила, изпълнението на задълженията и свързаните с тях насрещни задължения се спира.

**Член 9 НЕУСТОЙКИ**

9.1. В случаите на виновно неизпълнение (некачествено, непълно, неточно или забавено изпълнение) на задълженията на изпълнителя, последният дължи на възложителя неустойка за всеки просрочен ден в размер на 0,5 % от стойността на дължимата сума, но не повече от 10 % от цената по чл.3. от договора. Изплащането на неустойката не лишава Възложителят от правото да търси реално изпълнение и обезщетение за претърпени вреди.

9.2. В случаите на забава (некачествено, непълно, неточно или забавено изпълнение) на задълженията на Възложителя по чл. 3.3 от настоящия договор, последният дължи на Изпълнителя неустойка за всеки просрочен ден в размер на 0,5 % от стойността на дължимата сума, но не повече от 10 % от цената по чл.3 от договора.

9.3. В случай на прекратяване на договора по вина на Изпълнителя, същият връща всички преведени му суми на Възложителя, за неизвършената работа по договора.

9.4. Преведените средства от Възложителя, но неусвоени от Изпълнителя, както и натрупаните лихви, глоби и неустойки в изпълнение на договора, подлежат на възстановяване по банковата сметка на Възложителя.

**Член 10 ОТГОВОРНОСТ**

10.1. Възложителят не носи отговорност за вреди, нанесени на служителите или имуществото на Изпълнителя по време на изпълнение на проекта или като последица от него. Възложителят не дължи обезщетения или допълнителни плащания извън предвидените по договора, свързани с подобни вреди.

10.2. Изпълнителят поема цялата отговорност към трети лица, в това число и отговорност за вреди от всякакъв характер, понесени от тези лица по време на изпълнение на договора или като последица от него. Възложителят не носи отговорност, произтичащата от искове или жалби вследствие нарушение на нормативни изисквания от страна на Изпълнителя, неговите служители или лица, подчинени на неговите служители, или в резултат на нарушение на правата на трето лице.

**Член 11 ОБЩИ РАЗПОРЕДБИ**

11.1. Изпълнителят се задължава да изпълни услугата с грижата на добър стопанин, при спазване на изискванията за ефективност, прозрачност и старание, в съответствие с най-добрите практики в съответната област и с настоящия договор. За тази цел Изпълнителят трябва да осигури всички финансови, човешки и материални ресурси, необходими за пълното и точно изпълнение на услугата, предмет на договора.

11.2. Изпълнителят и Възложителят са единствените страни /наричани за краткост “страните”/ по договора. Възложителят не се намира в договорни отношения с партньорите или подизпълнителите на Изпълнителя във връзка с изпълнението на договора. Само Изпълнителят е отговорен пред Възложителя за изпълнението на договора.

11.3. Нито Изпълнителят, нито Възложителят могат да делегират, да отстъпват или да прехвърлят всички или някои от правата или задълженията си по този Договор.

11.4. За да бъдат действителни, всички изменения и допълнения към настоящия Договор трябва да бъдат извършвани по реда на ПМС N: 118 на МС от 20.05.2014г. година, в писмена форма, подписана от Изпълнителя и Възложителя. Промените по договора влизат в сила след подписването им.

11.5. Всички резултати от изпълнението на поръчката са собственост на ВЪЗЛОЖИТЕЛЯ по смисъла на Закона за авторското право и сродните му права (ЗАПСП), както и всички продукти на индустриална собственост, които са резултат от изпълнението на настоящия договор.

**Член 12 ДРУГИ УСЛОВИЯ**

12.1 Всички съобщения, предизвестия и нареждания, свързани с изпълнението на този договор и разменяни между ВЪЗЛОЖИТЕЛЯ и ИЗПЪЛНИТЕЛЯ са валидни, когато са изпратени по пощата(с обратна разписка), предадени чрез куриер или по посочената електронна поща.

12.2.Когато някоя от страните е променила адреса си, без да уведоми за новия си адрес другата страна, съобщенията ще се считат за връчени и когато са изпратени на стария адрес.

12.3 Всички спорове по този договор ще се уреждат чрез преговори между страните, а при непостигане на съгласие, ще се отнасят за решаване пред компетентния съд в Република България.

12.4 За всички неуредени в този договор въпроси се прилагат разпоредбите на българското законодателство.

12.5 Нито една от страните няма право да прехвърля правата и задълженията, произтичащи от този договор, на трета страна.

12.6 Възложителят информира Изпълнителя, че спазва законодателството и прилага политики и процедури за защита на личните данни. - <https://www.bcci.bg/declaration-bg.html>

Във връзка с изпълнението на предмета на договора, Изпълнителят няма да обработва лични данни.

Настоящият договор се подписа в два еднообразни екземпляра, от които – един за Възложителя и един за Изпълнителя.

Възложител ............... Изпълнител .........................